BG
17.7.2023 г.
Официален вестник на Европейския съюз
C 252/65
— Пето основание: нарушение на обявлението за конкурса, на член 5, първа алинея от приложение III към Правилника и допусната поради това явна грешка в оценката, тъй като в конкурса за степен AD7 са оценявани и ръководните способности на кандидатите, при положение, че този показател се взема предвид само за степен AD9. — Шесто основание: нарушение на принципите, изведени в съдебната практика, установена с решение Di Prospero/Комисия, и нарушение на член 27 от Правилника, както и на принципа на равенство, тъй като съгласно обявлението за конкурса не е допустимо участието в двата конкурса за степен AD7 и за степен AD9, а някои кандидати за степен AD9 са били прехвърлени служебно в списъка на кандидатите, издържали конкурса за степен AD7. — Седмо основание: нарушение на принципа на равенство между кандидатите и липса на обективност в оценяването, поради липсата на стабилност в състава на конкурсната комисия заради честите промени в него и поради липсата на „shadowing“ от страна на председателя.
Жалба, подадена на 19 май 2023 г. — Impossible Foods/EUIPO — Société des produits Nestlé (IMPOSSIBLE) (Дело T-273/23) (2023/C 252/77) Език на жалбата: английски Страни Жалбоподател: Impossible Foods Inc. (Редуд Сити, Калифорния, Съединени щати) (представители: T. Cohen Jehoram, lawyer) Ответник: Служба на Европейския съюз за интелектуална собственост (EUIPO) Друга страна в производството пред апелативния състав: Société des produits Nestlé SA (Веве, Швейцария) Данни за производството пред EUIPO Притежател на спорната марка: жалбоподателят в производството пред Общия съд Спорна марка: словна марка на Европейския съюз „IMPOSSIBLE“ — марка на Европейския съюз No 12 775 664 Производство пред EUIPO: производство по отмяна Обжалвано решение: решение на пети апелативен състав на EUIPO от 17 март 2023 г. по преписка R 665/2022-5 Искания Жалбоподателят моли Общия съд: — да отмени обжалваното решение, — да осъди EUIPO да заплати съдебните разноски.
Изложено основание — Нарушение на член 58, параграф 1, буква а) от Регламент (ЕС) 2017/1001 на Европейския парламент и на Съвета.
Жалба, подадена на 18 май 2023 г. — Тинкоф Банк/Съвет (Дело T-275/23) (2023/C 252/78) Език на производството: френски Страни Жалбоподател: Тинкоф Банк АД (Москва, Русия) (представител: A. Genko, адвокат)